
ПРЕССЪОБЩЕНИЕ
22 май 2017 г.
Българската народна банка издаде предварително одобрение за прякото придобиване от „КЕЙ БИ СИ Банк“ НВ, Белгия, на 99.91% от капитала на „Обединена българска банка“ АД, в резултат на което „Обединена българска банка“ АД ще стане дъщерно дружество на „КЕЙ БИ СИ Банк“ НВ в България, наред със „СИБАНК“ ЕАД.

Предварителното одобрение е издадено при условията на поетите от „КЕЙ БИ СИ Банк“ НВ ангажименти за осигуряване на стабилно и надеждно развитие на „Обединена българска банка“ АД, като при запазване на нейния бизнес модел ще бъдат въведени груповите политики, прилагани от „КЕЙ БИ СИ Банк“ НВ в рамките на групата „КЕЙ БИ СИ Груп“.

